# 【蔣知識增值#FollowMe】

# 創新科技幫到你

畫面見位於「ERB增值路」的「增值無限便利店」，日夜營業。

螢幕蓋字：

增值無限便利店

創新科技幫到你

畫面見ERB課程導師在「增值無限便利店」內聚精會神地使用電腦，協助更新便利店網站。

螢幕蓋字：

ERB「前端網站開發人員證書」課程導師熊紹強Ethan Sir

「創科．愛增值」計劃，增值Follow Me！

Ethan Sir︰阿K，啱啱我幫你upgrade咗便利店個網站喇。

畫面見便利店網站的新頁面。

Ethan Sir︰仲連接埋手機App𠻹，加咗會員專區，加強咗同顧客之間嘅連繫。

螢幕蓋字：

加入會員專區，AI分析數據

畫面見便利店網站的顧客消費紀錄及會員獎賞計劃頁面。

Ethan Sir︰同時可以更全面咁分析顧客嘅消費記錄，同埋瀏覽網站嘅數據呀。

螢幕蓋字：

分析顧客消費記錄及瀏覽網站嘅數據

蔣知識︰即係利用Big Data分析顧客嘅購買行為，再加埋AI人工智能，就可以預測到啲客想買啲咩。

螢幕蓋字：

「增值無限便利店」店員蔣知識

畫面見便利店售賣的食物，如三文治、蛋糕和果汁等。

蔣知識︰咁到時我就可以叫老細入定多啲貨，嚟緊營業額實嚟個double。

畫面見營業額向上的標誌。

蔣知識︰你知啦，我哋呢啲打工仔真係唔易做呀！老細仲要Chur數喎…呀！大鑊！會唔會俾AI偷聽到我講老細壞話㗎！

螢幕蓋字：

我哋呢班打工仔…

畫面見蔣知識用手掩嘴，露出驚慌表情。

Ethan Sir︰你平時喺IG講唔少㗎啦，乜你都驚俾人知㗎咩？不過如果你想提升工作效率嘅話，我諗我有樣嘢可以幫到你呀。

螢幕蓋字：

增值FollowMe！

畫面見Ethan Sir將「蔣知識機械人」放在收銀台上。

Ethan Sir︰你睇吓呢度。

蔣知識驚訝地說︰嘩！我不嬲都知自己靚仔，你係咪有啲鍾意我先，特製埋我嘅figure？咦！仲識郁㗎喎！

螢幕蓋字：

暗戀我？

蔣知識機械人︰歡迎光臨！

Ethan Sir︰你係咪諗多咗呀？呢一個係蔣知識robot呀，個program已經連接咗我哋個會員系統㗎喇。

畫面見一名女顧客用電話掃描蔣知識robot推送的產品介紹。

Ethan Sir︰而家用個app一scan，顧客即刻就已經知道今期有咩新嘅貨品同埋優惠𠻹。

女顧客的電話顯示今期新貨及限時優惠條碼。

螢幕蓋字：

新貨、大減價

Ethan Sir︰佢仲可以幫手做顧客互動呀。

女顧客的電話顯示電子優惠券。

蔣知識︰真係好高質呀，我講緊我個靚仔樣，第時實可以吸引好多客人啦！哈哈哈哈…

螢幕蓋字：

自high中…

畫面見蔣知識拿出自拍用的補光燈，Ethan Sir感到好奇。

螢幕蓋字：

今次又搞邊科？

Ethan Sir︰嘩，你幾時連KOL都做埋㗎？

螢幕蓋字：

你都做到KOL？！

蔣知識︰要跑數吖嘛，所以做直播介紹優惠，吸引多啲客人囉。

Ethan Sir︰你哋而家舖頭有手機app啦，亦都有直播，有無考慮吓點樣去增加O2O嘅營銷呀？

螢幕蓋字：

手機App、開直播、O2O營銷？

蔣知識︰咩O呀？O嘴我就識啫。

Ethan Sir無奈搖頭︰你真係唔識㗎喎，O2O，Online to Offline呀。

畫面見一塊卡通黑板寫有「Online to Office」的字句，並有網上店跟實體店的圖案。

Ethan Sir︰而家做生意線上配合線下好緊要㗎，例如你開Live嘅時候，揀一啲限時特價嘅產品做優惠，客人喺你個直播見得到，咪可以買到囉，多買多平𠻹。

螢幕蓋字：

Tips：選取貨品進行限時特價

提高顧客的購買意欲

Ethan Sir︰如果想再刺激消費嘅話，我哋可以去增加購物嘅彈性，例如去唔同嘅鋪頭啦、可以分幾次攞貨等等。

螢幕蓋字：

跨店購物、分次取貨

蔣知識︰好橋喎！即刻開Live先。

Ethan Sir︰其實你知唔知出面嘅直播KOL一般都有番咁上下樣㗎？你會唔會搵番啲靚仔或者靚女去幫吓你？就好似…

Ethan Sir和蔣知識同時望向同一方向。

畫面見女模特兒站在貨架前向鏡頭微笑。之後見蔣知識和女模特兒手持貨品，在便利店裡進行直播，直播時觀眾反應熱烈，紛紛留言查詢。

螢幕蓋字：

增值無限直播室！

幾星期後，蔣知識在便利店工作，面前的電腦發出「叮」一聲。

蔣知識︰有email喎…咦！點解銀行無啦啦話要暫停我哋舖頭嘅轉帳服務嘅？等我click入條link睇吓咩事先，俾老細發現就麻煩啦。

蔣知識準備打開電郵鏈結，Ethan Sir手持購物籃，及時步入便利店阻止蔣知識︰欸！咪撳link住呀！

螢幕蓋字：

撳link前要三思！

Ethan Sir︰而家有好多網絡保安陷阱㗎，你係時候要upgrade吓你自己㗎啦。

螢幕蓋字：

等我醒你啦！

Ethan Sir將手上的購物籃放上收銀台︰呢籃嘢入你數，就咁話。

螢幕蓋字：

袋錢入你袋

蔣知識感到疑惑。

螢幕蓋字：

唔係嘛？！

畫面見「創科．愛增值」計劃宣傳短片，蔣知識robot介紹創新科技相關課程。

蔣知識︰你都想upgrade創新科技知識，一於嚟參加ERB「創科．愛增值」計劃啦！計劃不限學歷、學費全免，有成超過50項課程俾你揀，快啲上ERB網站揀啱課程，把握機會報名啦！

螢幕蓋字：

不限學歷、學費全免、50多個課程選擇，計劃對學員的學歷不設上限，申請人須符合個別課程的入讀資格。由即日起至2024年9月30日接受報名。網址︰www.erb.org/itscheme，ERB就計劃及課程的相關安排保留最終決定權。

畫面見便利店大門過鏡動畫，打開門後見蔣知識與蔣知識robot對話。

蔣知識︰蔣知識robot，你試吓分析同預測下一季嘅入貨數據呀！

蔣知識robot攤在收銀台上，懶洋洋說：陣間先啦！

蔣知識忿怒︰你！

Ethan Sir在便利店購物，聽到他們對話，望向蔣知識說：哎！唔好咁嬲住，你唔覺得佢好似某個人嘅言行舉止嘅咩？

蔣知識思考了一會：唔通…

Ethan Sir：機械人學嘢學得好快㗎！

螢幕蓋字︰

“My ERB” Facebook專頁

蔣知識Captain K Instagram頻道

ERB熱線：182 182

[www.erb.org](http://www.erb.org)